ועדת העבודה, הרווחה והבריאות, כנסת 17, פרוטוקול מספר 96, 2006-11-14 10:00

אריה אלדד: שלום, אני פותח את ישיבת הוועדה.

אריה אלדד: אנחנו מקיימים דיון לצורך החלת דין רציפות על הצעת חוק שעלתה בכנסת הקודמת.

אריה אלדד: החוק עוסק בהקמת מאגר תורמי מוח עצם ובנק דם טבורי ציבורי.

משה כחלון: רק דם טבורי.

משה כחלון: אני השמטתי את סעיף 4א.

אריה אלדד: בכנסת הקודמת היו דיונים גם על מאגר מוח עצם, שהעלו חברי כנסת מסיעת שינוי וחבר הכנסת עמיר פרץ.

אריה אלדד: אנחנו עוסקים היום רק בדם הטבורי.

אריה אלדד: לכאורה, יכולנו לקיים הצבעה בוועדה ולהחליט האם אנחנו מגישים את זה למליאה להצבעה.

אריה אלדד: כיוון שכמה שאנשים שמעורבים בעניין במשך שנים ביקשו גם לבוא ולהביע עמדה, אז אני אשמח גם לשמוע חלק מהנוכחים.

משה כחלון: אני רק רוצה לומר, כי הממשלה לא מתנגדת להחלת דין רציפות.

אריה אלדד: לכן אנחנו נשתדל שלא להאריך בדברים אם אין התנגדות מעשית.

ארנון נגלר: אני חושב שזאת הצעה טובה וברוכה.

ארנון נגלר: אני לא בטוח שאנחנו צריכים מונופול.

ארנון נגלר: אני לא בטוח שמונופול זה דבר טוב.

ארנון נגלר: תחרות הוגנת ואקדמאית, זה דבר טוב.

ארנון נגלר: לכן, אני לא בטוח שצריך בנק דם טבורי אחד.

ארנון נגלר: יכול להיות ששניים, שקיימים כבר היום בארץ, זה דבר טוב.

ארנון נגלר: אמנם אין מאגר לאומי לקליטת סיווג ותיאום מועמדים למוח עצם, אבל יש לפחות שני מרכזים גדולים, אחד בעזר מציון ואחד בהדסה.

ארנון נגלר: אני בעד הצעת החוק, אבל הייתי מדבר על 2-3 בנקי דם טבוריים.

אריה אלדד: איפה אתה רואה בחוק הגדרה לכך שמדובר במונופול?

ארנון נגלר: כתוב: "לאומי".

ארנון נגלר: לאומי זה דבר אחד.

ארנון נגלר: לא נראה לי שיכול להיות שני מקומות לאומיים.

אריה אלדד: כתוב: "שיתבצע במוסד רפואי או בשירות הדם של מגן דוד אדום, שקיבל רישיון לכך מאת המנהל".

ארנון נגלר: כתוב על הבדיקות הגנטיות של סיווג הרקמות שיבצעו במעבדות שונות.

ארנון נגלר: לא כתוב שבנק הדם הטבורי יהיה בשני בתי חולים.

אריה אלדד: אני קורא את סעיף 5: "הטיפול בדגימת דם טבורי יתבצע במוסד רפואי או בשירות הדם של מגן דוד אדום, שקיבל רישיון לכך מאת המנהל".

אריה אלדד: בסעיף 2 כתוב: "לא תילקח דגימת דם טבורי מאדם, לא יבצע אדם פעולת סיווג רקמות ולא יבצע אדם כל טיפול בדגימת דם טבורי, אלא בהתאם להוראות חוק זה.

אריה אלדד: המנהל רשאי לתת רישיון..." כלומר, משרד הבריאות רשאי לתת רישיון.

אריה אלדד: החוק לא כופה על משרד הבריאות להקים מאגר לאומי.

אריה אלדד: יכול להיות שמשרד הבריאות יחליט מטעמים ביצועיים להגדיר זאת, אבל זה מאבק מסוג אחר.

אריה אלדד: זה משא ומתן בין הגורמים העוסקים בכך לבין משרד הבריאות.

אריה אלדד: החוק בא להסדיר כמה דברים כדי למנוע עיסוק פיראטי שאינו ראוי בנושא.

אריה אלדד: הוא בא למסד את מערכת ההרשאה בין משרד הבריאות והגופים שעוסקים בכך.

ארנון נגלר: יש לי הערה לדברי ההסבר.

ארנון נגלר: היום לכל בן אדם במדינת ישראל שזקוק למח עצם נמצא שתל, והוא מקבל השתלת מח עצם.

ארנון נגלר: יש אלטרנטיבות לדם חבל טבור, וזה השתלות בחצי התאמה מבני משפחה.

ארנון נגלר: יש הרבה מרכזים בעולם שחושבים שזה אפילו יותר טוב מהשתלה מדם חבל טבור.

ארנון נגלר: החולים לא מתרוצצים לחפש בכספם ובמרצם מזור.

ארנון נגלר: המזור ניתן בהשתלות המרובות, שנעשות בארץ יותר מאשר בכל מקום אחר בעולם.

אריה אלדד: האם אתה מציע שנוסיף לדברי ההסבר גם את האפשרות להשתלה בחצי התאמה מבני משפחה?

ארנון נגלר: כן, למען ההגינות.

אריה אלדד: בסוף, החוק הוא נטול דברי הסבר.

אריה אלדד: דברי ההסבר נועדו לסייע לחברי הכנסת שמחוקקים ולגורמים שמעיינים בכך, שלא תמיד בקיאים בקודים המחוקקים.

אריה אלדד: בתום תהליך החקיקה אין יותר דברי הסבר.

אריה אלדד: כלומר, דברי ההסבר לא ישרתו פה מטרה של הסברה לציבור הרחב כדי שיידע מה הן האלטרנטיבות העומדות לרשותו.

אריה אלדד: כל רופא שמציע לחולה שלו טיפול, צריך לדבר איתו גם על אלטרנטיבות, וזה על פי חוק זכויות החולה.

אריה אלדד: לכן, אני לא בטוח שנכון להכניס את זה לדברי ההסבר של החוק.

12935: כרגע, בתי החולים עובדים באופן וולונטרי עם 4-5 חברות פרטיות, שאוספות דם טבורי לפי רצון האישה והמשפחה ומעבירות את זה למאגרים שלהן.

12935: יש ניסיון להקמה של מאגר לאומי על ידי חברת דור ישרים, שזאת חברה ציבורית שרוצה להקים את זה.

12935: החוק הזה יהפוך את המצב, ואנחנו נצטרך לקבל הרשאה להוציא את הדם הזה מחדר לידה, בין אם זה למאגר הלאומי ובין אם זה למאגר הפרטי.

12935: האם זה נכון?

12935: האם זה אמור להיות נכון גם לגבי המאגר הפרטי?

אריה אלדד: זה אמור להיות נכון לגבי כל מאגר, שמשרד הבריאות נתן לו רישיון.

12935: אני לא יודעת מה מעמדן של 4 החברות הפרטיות, אבל אני מניחה שיש להן רישיון.

אריה אלדד: אני גם לא יודע.

משה כחלון: הן צריכות לקבל רישיון.

12935: היום כאשר אישה יולדת, לוקחים את המבחנות של הדם הטבורי ושמים בצד.

12935: ההתחשבנות הכספית לא מעניינת כרגע.

12935: בית החולים והחברות יצטרכו לעסוק בשאלה אם זה יהיה בהרשאה, כן או לא.

12935: איפה מעמד של בית החולים יוגדר, דרך החוק או דרך התקנות של משרד הבריאות.

12935: צריך לחשוב על ההוצאות הכרוכות בלקיחת הדם הטבורי.

12935: מי מעריך את היחסים בין היולדת לבין בית החולים, כאשר היולדת תצהיר על רצונה להשתמש במאגר הציבורי.

12935: גם זה צריך להיות מעוגן.

12935: מי מכסה את הרשלנות, שלא לקחו לה דם טבורי כאשר היא כן ביקשה.

12935: צריך להרחיב את הנושאים האלה.

אריה אלדד: אני רוצה להסב את תשומת ליבך לסעיף 5 שאומר:

אריה אלדד: שהמנהל רשאי לתת רישיון ולקבוע בו תנאים בכפוף לאמור בסעיף קטן (ג).

אריה אלדד: סעיף קטן(ג) אומר: "השר באישור ועדת העבודה, הרווחה והבריאות.

אריה אלדד: .." גם התקנות או הנחיות שיפרסם השר חוזרות לשולחן הזה.

אריה אלדד: החוק הזה הוא חוק מסגרת.

אריה אלדד: הוא לא חוק שעוסק בטכניקה של הפיקוח, בקריטריונים להרשעה.

אריה אלדד: זה חוק מסגרת, שאומר שאנחנו רוצים למסד את מערכת היחסים בין המשרד, בתי החולים והלקוחות, שהם גם ספקי השירות וגם החולים.

אריה אלדד: זה חוק מסגרת.

אריה אלדד: חוק שקובע שיש צורך בכללים.

אריה אלדד: נכון להיום, כל אחד יכול לפתוח מעבדה שעוסקת בזה, ולספק שירות של שימור וסיווג.

אריה אלדד: החוק הוא חוק מסגרת כללי, והוא לא צריך להדאיג את בתי החולים.

אריה אלדד: יכול להיות שבהמשך משרד הבריאות ירצה לתקן תקנות שיגידו שבית חולים פלוני לא רשאי לקחת דגימה, או מעבדה פלונית לא רשאית לשמור אותה, ואז נשאל אותו מה הן הקריטריונים ומה הן התקנות.

12935: המעבדות זה החלק הקטן יותר, כי יש מספר מאוד מועט של מעבדות שמתמחות בזה.

12935: הלקיחה היא דבר המוני.

12935: אני מדברת על 23 מחלקות יולדות.

אריה אלדד: והמשרד עד היום לא ראה צורך להגביל אותם.

משה כחלון: הדיון כרגע הוא לא על מהות החוק.

משה כחלון: הדיון הוא על דין רציפות.

משה כחלון: בדין רציפות מי שמדבר בדרך כלל זה נציגי ממשלה, במידה והם מתנגדים.

משה כחלון: לצרוך הנושאים שהעלתה כאן הגברת, יש את הקריאה השנייה והשלישית.

משה כחלון: אנחנו נגיע לכאן, נעבור סעיף סעיף ובכל סעיף נשמע את הערות ונדון בהן.

משה כחלון: אנחנו נזמין אתכם לכאן לקראת קריאה השנייה והשלישית.

משה כחלון: חשוב לציין, כי מטרת החוק היא להיטיב עם הציבור כמה שאפשר.

משה כחלון: אנחנו לא רוצים לקחת סמכויות ממישהו.

משה כחלון: אותי זה לא מעניין.

משה כחלון: אני לא איש רפואה ואני לא בא מהסקטור הזה.

משה כחלון: בעקבות הפרסום בתקשורת על הטרגדיות ומבצעי האיסוף, חשבנו איך אפשר להיטיב עם הציבור הזה.

משה כחלון: אתם השחקנים הראשיים פה, ולא אנחנו.

משה כחלון: אני מחוקק את החוק וזז הצידה.

משה כחלון: מי שימשיך לעבוד, זה אתם.

משה כחלון: אתם תשבו פה ותתאימו את זה.

משה כחלון: אם נשתכנע שזה לטובת הציבור, אנחנו נהיה אתכם.

אריה אלדד: הדברים שלך מדויקים.

אריה אלדד: למרות שהממשלה לא התנגדה, אני רוצה לדעת אם יש סיבה שלא הועלתה עד היום על השולחן הזה, שהוועדה תתנגד להחלת דין רציפות.

אריה אלדד: נניח שהחוק הזה הוא נורא ואיום ועד היום לא שמנו לב לאיזה מוקש שטמון בו.

אריה אלדד: אם מישהו יודע להאיר את עיננו בדבר כזה, צריך להעלות את טיעוניו היום.

אריה אלדד: מי שסבור שאסור להחיל על הדיון הזה דין רציפות, צריך היום להעלות את טיעוניו.

אריה אלדד: הדיונים הטכניים יהיו לפני הקריאה השנייה והשלישית.

אריה אלדד: אם יש טענות שאומרות כי החוק הזה הוא רע והוא עלול לגרום לנזק, אני רוצה לשמוע אותן.

אריה אלדד: אם לא, אנחנו צריכים לקבל החלטה להביאו למליאת הכנסת, כדי שיחול עליו דין רציפות ואז נחזור לדון בו בוועדה לקראת הקריאה השנייה והשלישית.

אריה אלדד: אם מישהו שרוצה להתנגד למהלך הזה, שידבר עכשיו.

אריה אלדד: אני רוצה להעלות זאת להצבעה.

משה כחלון: לשם ההצבעה, אני מחליף את חבר הכנסת ישראל כץ.

אריה אלדד: ה צ ב ע ה בעד – 2 נגד – אין נמנעים –אין אנחנו מעלים את זה למליאה להחלת דין רציפות.

אריה אלדד: תודה רבה, הישיבה נעולה.